«Արմենպրես»-ի թղթակիցը փորձեց կապ հաստատել նաև նախկին գլխավոր արյունաբան, Յոլյանի անվան արյունաբանական կենտրոնի տնօրեն Սմբատ Դաղբաշյանի հետ՝ պարզելու նրա անվան շուրջ մամուլում շրջանառվող որոշ լուրերի իսկությունը: Ըստ այդ լուրերի՝ Դաղբաշյանը 2003-ից եղել է ՀՀ ԱՆ գլխավոր արյունաբան՝ մասնագիտությամբ արյունաբան չլինելով հանդերձ: Սմբատ Դաղբաշյանը 1986-1993թթ. սովորել է Երևանի բժշկական համալսարանում՝ «բուժական գործ» մասնագիտությամբ, այնուհետև՝ 1993-1994թթ. Երևանի բժշկական համալսարանի ինտերնատուրայում՝ որպես բժիշկ-թերապևտ: Սմբատ Դաղբաշյանը Յոլյանի անվան արյունաբանական կենտրոնի տնօրենն է 2001թ.-ից առ այսօր: